Za početak, kroz kratku igru, ponovimo oduzimanje do 10 i na taj način olakšajmo današnje usvajanje novog gradiva. Igru već znate, zaigrajmo ju na malo drugačiji način.

*Igra u parovima – roditelj kaže jedan dvoznamenkasti broj do 20 (bitno da je veći od 10), a učenik mora što brže reći koji broj treba oduzeti od zadanog broja da razlika bude 10. Igra se može igrati i na brojevnoj crti – npr. stani na broj 12 – koliko puta moraš skočiti do broja 10.*

DANAS ĆEMO UČITI ODUZIMATI S PRIJELAZOM DESETICE.

* Otvori knjigu iz matematike na **78.stranici.**

Promotri sliku uz **1. zadatak** i razmisli:

Zašto je mama prvo uzela jedno jaje, a zatim još dva?

Koliko joj je jaja ostalo?

* Pogledaj **2. zadatak**! Pročitaj tekst uz sliku i dopuni rečenice brojevima koji nedostaju.

**Uoči i upamti: prvo smo uzeli sva jaja iz druge kutije (4) i tako došli do desetice, a zatim preostala 3 jaja.**

* Riješi **2. zadatak** koristeći se žetonima u boji (ili onim što imate kod kuće: bojicama, flomasterima, štapićima, bademima, grahom itd☺) . Tko želi, može smisliti još nekoliko svojih zadataka.

Ako je moguće, svi „žetoni“ neka budu u jednoj boji ili svaka desetica u svojoj boji. Kada si vizualno na taj način postave zadatak, lakše će usvojiti princip oduzimanja s prijelazom desetice.

USTANI I RAZGIBAJ SE MALO! POSKOČI NA PRSTIMA 5 PUTA.

Nastavljamo dalje.

* Naučit ćemo na koji način je najjednostavnije oduzimati jednoznamenkaste brojeve od dvoznamenkastih. Kao i kod zbrajanja, opet ćemo prijeći „preko“ desetice i nastaviti **oduzimati ono što nam je ostalo kod umanjitelja.**

Oduzimat ćemo na duži način, korak po korak, kako je prikazano u drugome dijelu 2. zadatka.

Pogledaj račun i prati kako ga rješavamo korak po korak.

RAČUN: 11 - **3**=

**1** **2**

1. **Umanjitelj rastavljamo na dva broja: broj koji trebamo oduzeti do 10 i broj koji nam je još ostao u umanjitelju.**

11 - **3**= 11- 1- 2

**1** **2**

1. Umanjenik prepisujemo. Umanjitelj zapisujemo u obliku dva broja na koja smo ga rastavili.

11 - **3**= 11- 1- 2

= 10 - 2

1. Zapisani račun **oduzimamo redom s lijeva na desno.**

11- 3 jednako je 10 (pišemo 10), a zadnji broj koji nismo još oduzeli prepisujemo (prepisujemo -2)

11 - **3**= 11- 1-2

= 10 - 2

= 8

1. Oduzmemo preostala dva broja. Dakle, 11- 3 = 8.

* Otvori bilježnicu, u nju prepiši i nacrtaj:

ODUZIMANJE (11- 3)

|  |
| --- |
| 1 2  11 - 3 = 11 - 1 - 2 |
| = 10 - 2 |
| = 8 |
|  |
|  |

Napomena: Na slici smo crnom bojicom prekrižili onoliko koliko smo trebali **oduzeti do 10**. Crvenom bojom smo prekrižili onoliko kružića koliko još moramo oduzeti. Tako jasnije vidimo na koji način smo rastavili UMANJITELJ.

**Upamti:** uvijek rastavljamo UMANJITELJ na dva broja. Prvo **oduzimamo do 10,** a zatim od desetice **oduzimamo broj koji nam je još ostao** u umanjitelju.

* Na isti način (korak po korak), riješi za vježbu 3. zadatak na 79.str u udžbeniku:

Slobodno **zaokruži ili podebljaj crvenom bojicom umenjenik koji rastavljaš** i zapiši iznad njega na koje brojeve ćeš ga rastaviti (kao što sam vam pokazala i kao što smo zapisali u bilježnice).